Diari Oficial de la Generalitat Valenciana


Sumari del DOGV 3890, del 01-12-2000 (2000/9480)

Informació pública de la unitat d'execució única del pla parcial modificatiu industrial.
----------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9480


Organisme emissor
:   Ajuntament de San Isidro

Tipus de document
:   Anunci

Informació pública de la unitat d'execució única del pla parcial modificatiu industrial. [2000/9480]
  
L'Ajuntament de San Isidro tramita alternativa tècnica de programació de la unitat d'execució del denominat pla parcial modificatiu industrial, que es tramita conjuntament amb aquesta.
  
L'àmbit de programació comprén els terrenys abraçats en la següent delimitació:
  
- Nord: línia sensiblement recta de 445,80 metres lineals, que confronta amb sòl no urbanitzable comprés entre el sector i terrenys propietat del senyor Manuel Martínez Cámara.
  
- Sud: línia poligonal que confronta amb la part nord de l'actual polígon industrial amb una longitud de 315 metres lineals; i en la part inferior amb la via de circumval·lació de la població que travessa l'actual polígon industrial amb una longitud de 149,10 metres lineals.
  
- Est: línia poligonal que confronta en la part superior amb l'actual reserva de sòl que no es desenvolupa, amb una longitud de 66 metres lineals, i en la part inferior amb el costat oest de l'actual polígon industrial de 265,7 metres lineals.
  
- Oest: línia sensiblement recta de 323,7 metres lineals, que confronta amb sòl no urbanitzable.
  
Abraça una superfície de 63.319,53 metres quadrats.
  
La superfície total de la unitat d'execució del sector que constitueix l'àmbit de la programació abraça una extensió de 63.319,53 metres quadrats.
  
Integren l'alternativa tècnica els documents següents:
  
1. Pla parcial, amb l'annex d'homologació parcial modificatiu de les vigents normes subsidiàries, que incorpora estudi d'impacte ambiental.
  
2. Projecte d'urbanització.
  
3. Bases d'execució del programa per l'administració actuant.
  
La documentació es tramita per la via del procediment ordinari establit en l'article 46 de la Llei 6/1994, de 15 de novembre, Reguladora de l'Activitat Urbanística (LRAU).
  
Pel Decret de l'alcalde president de l'Ajuntament de San Isidro (Alacant) de data 17 d'octubre de 2000, s'ordena l'exposició al públic d'aquesta alternativa.
  
Durant un primer termini de 20 dies, que es comptaran des de l'endemà (inclusivament) de la publicació d'aquest edicte en el Diari Oficial de la Generalitat Valenciana, qualsevol persona interessada podrà consultar l'esmentada alternativa tècnica a l'Ajuntament.
  
Pròrroga. Durant els 10 primers dels 20 dies esmentats adés, qualsevol persona podrà produir la pròrroga per altres 20 dies addicionals, amb la finalitat de presentar una alternativa tècnica substancialment diferent a l'enunciada ací i en competència amb aquella.
  
Presentació d'alternatives en competència. Durant els 20 dies esmentats (que han de ser 40 dies si hi haguera pròrroga), qualsevol persona podrà presentar alternatives tècniques davant l'Ajuntament, en competència amb l'exposada al públic o al·legacions respecte d'aquesta o aquelles.
  
Proposicions jurídicoeconòmiques. Durant els cinc dies següents al termini de presentació d'alternatives tècniques en competència, es podran presentar, davant l'Ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència amb motiu de la que ací s'anuncia. A les 12.00 hores del dia hàbil següent, al cinqué del termini, es procedirà a l'obertura de les pliques en acte públic. Si fóra dissabte, l'acte es posposaria al dia hàbil següent.
  
Al·legacions. Durant el termini de presentació d'alternatives tècniques en competències, les persones interessades podran presentar al·legacions a les que ací s'anuncien. Així mateix, durant el termini de presentació de pliques i el dia de l'obertura d'aquestes, qualsevol persona podrà informar-se a l'Ajuntament de les alternatives tècniques presentades i formular al·legacions. També durant els 10 dies següents al de l'obertura de pliques, qualsevol persona podrà informar-se a l'Ajuntament de les alternatives tècniques i proposicions juridicoeconòmiques presentades i presentar al·legacions.
  
Les al·legacions, en qualsevol moment que es formulen, es presentaran davant l'Ajuntament, i podran versar sobre el document que ací s'anuncia o sobre tots els que es presenten davant l'Ajuntament, amb motiu d'aquest edicte.
  
Aquest edicte ha estat publicat en el diari La Verdad.
  
Aquest edicte serà publicat en el Diari Oficial de la Generalitat Valenciana, posteriorment o simultània a la publicació en el diari no oficial.